স্থানীয় সূত্র জানায়, ১৯৮৩ সালে ১১ শয্যা বিশিষ্ট এবং পরে ১৯৯৭ সালে স্বাস্থ্য প্রকৌশল অধিদপ্তর প্রায় ৭ কোটি টাকা ব্যয়ে ৩১ শয্যা বিশিষ্ট পূর্ণাঙ্গ স্বাস্থ্য কমপ্লেক্সে করা হয়। দুর্গম যোগাযোগ ব্যবস্থা, বিদ্যুৎ ও পানি সংকট, ডাক্তার-নার্সদের আবাসিক সমস্যাসহ নানা কারণে হাসপাতালটি এতদিন পুরোপুরি চালু করা যায়নি। বহিঃবিভাগ চালু থাকলেও বন্ধ ছিল এতদিন আন্তঃবিভাগ। মাঝে মধ্যে রোগীরা নিজ খরচে হাসপাতালটিতে থাকতো। নার্স ও অন্যান্য কর্মচারীরা থাকলেও চিকিৎসকরা মাসের শেষে গিয়ে বেতন নিতো।